**Obrazloženje**

**Nacrta Odluke o izmjenama i dopunama Odluke o lokalnim porezima Općine Popovac**

Hrvatski sabor je donio Zakon o izmjenama i dopuni Zakona o lokalnim porezima (NN 152/2024), kojim se porez na kuće za odmor ukida, odnosno zamjenjuje porezom na nekretnine.

Dok su JLS mogle do sada uvesti ili ne porez na kuće za odmor, porez na nekretnine ovim Zakonom moraju uvesti sve JLS.

Zakon između ostalog propisuje tko su obveznici, za koje se nekretnine plaća ili ne, raspon vrijednosti, nadležnost prihoda te ostale postupovne odredbe.

Zakonom je određena visina poreza koji se plaća godišnje, a on se određuje odlukom predstavničkog tijela u rasponu od 0,60 do 8,00 eura/m2, te se prihod raspoređuje između JLS – 80 % i JR(P)S 20%.

Člankom 12. st. 1 Prijelaznih i završnih odredbi Zakona JLS dužne su uskladiti svoje Odluke odredbama Zakon i dostaviti Odluku Poreznoj upravi do 28. veljače 2025. godine.

Predloženim Nacrtom Odluke Općina Popovac izvršava obvezu iz članka 12.st. 1 Zakona (NN 152/2024), odnosno usuglašava Odluku s donesenim Zakonom **bez promjene iznosa poreza na nekretnine po m2 u odnosu na do sada naplaćivani porez na kuće za odmor.**